Notat om Bornholms energibalance 2010 i relation til indgået klimaaftale med Danmarksnaturfredningsforening.

Der blev i 2008 indgået en klimaaftale med Danmarks Naturfredningsforening, hvor Bornholms Regionskommune bl.a. forpligtede sig til, at Bornholms samlede CO2 udslip skal reduceres med min. 5 % hvert andet år.

Udgangspunktet tages i en opgørelse fra 2008, som i store træk var en fremskrivning af en opgørelse fra 2005, hvor en mere grundig datafangst fandt sted. Det er i arbejdet med opgørelsen for 2010 forsøgt den samme metode for datafangst som for 2005. Desværre har det ikke vist sig muligt. I 2005 (fordi datafangsten indgik i et større internationalt projekt) var bl.a. halvdelen af transpoten til og fra Bornholm indregnet. Det har ikke vist sig mulig for data til opgørelsen i 2010, da det er frivilligt for private virksomheder (også transport virksomheder) at afgive de informationer, da brændstofforbrug er en væsentlig konkurrenceparameter i forhold til udbud. Også et par andre mindre metoder i datafangsten har ændret sig. Derfor har Regionskommunen valgt en ny metodik som bl.a. ikke medtager transport til og fra Bornholm og konsekvensrettet bagud til 2005 med samme metodik for at have et sammenlignings grundlag for 2010.

I nedenstående tabel er opført en række sammenlignelige data for henholdsvis 2005 og 2010.

|  |  |  |
| --- | --- | --- |
|  | **2005** | **2010** |
| Energiforbrug i alt | 1274 GWh | 1367 GWh |
| % udnyttelse af lokale ressourcer | 58 % | 69 % |
| Udgifter til olie og kul | 57,6 mill. Euro | 54,5 mill. Euro |
| CO2 udledning i alt | 216.000 tons | 217.000 tons |
| CO2 udledning pr indbygger | 5,0 tons pr. indbygger | 5,2 tons pr. indbygger |
| % vedvarende energi konsumeret | 33 % | 39 % |

Desværre som det ses af skemaet er mængden af CO2 steget, hvilket yderligere forstærkes når det gøres op på indbyggertal, ved at øen samtidig er blevet affolket, men det kan forklares ved, at 2010 på flere områder var et unormalt år med strenge vintre og et søkabel brud.



*Figurerne, der illustrer, hvor stor en del af Bornholms samlede energiforbrug, der er CO2 neutral og dermed grøn i henholdsvis 2005 og 2010 (Målet er 100 % i 2025) viser, at der er sket en lille forøgelse af andelen af grøn energi.*

I 2010 var Bornholm særlig udsat for vintre med store snemasser. Først en meget sen og kold vinter med snedriver langt ind i april og efterfølgende med en usædvanlig tidlig og hård vinter startende allerede i november. Herudover blev søkablet, der normalt forsyner Bornholm med en væsentlig mængde strøm revet over i januar måned, hvilket betød at det lokale kraftværk i 5-6 uger gik i ø-drift og forsynede hele øen med strøm baseret på kulkraft. Når Bornholm er i ødrift slukkes samtidig for alle andre strømproducerende kilder (vindmøller, solceller e.c.t) da det skaber for meget ubalance i det sårbare netværk. Herudover blev det lokale kulkraftværk i 2010 ca. 200 gange bedt af energinet.dk (myndighed) at starte ekstra kedler op af hensyn til regulærkraften d.v.s. for at opretholde et gunstigt spændingsniveau i elnettet i hele Østdanmark og Sydsverige. I et normaltår sker det ca. 5 gange. Som det ses i ovenstående cirkeldiagrammer er andelen af energi fra vedvarende energikilder til gengæld i forhold til Bornholms samlede energi steget bl.a. p.g.a. fjernvarmeudbygning og opsætning af varmepumper udenfor fjernvarmeområderne samt idriftsættelse af et biogasanlæg. Der er også brugt mindre brændstof på landevejene i 2010 i forhold til 2005.



*I diagram ses de forskellige energikilder som Bornholm trak på i henholdsvis 2005 og 2010. Heraf fremgår det, at el-importen var lavere i 2010. Det skyldes at Østkraft producerede en større del af strømmen end normalt p.g.a kabelnedbrud. Det forklarer også det større kulforbrug. Diagrammet viser også at dieselforbruget er steget, men at benzinforbruget til gengæld er faldet markant. Mere energi er kommet fra gylle via et større biogasanlæg, der er kommet op at køre i den mellemliggende periode og der er også kommet mere vindenergi. En større mængde af Bornholms energi stammer fra halm i 2010 i forhold til 2005, hvilket kan tilskrives udbygning af fjernvarmenettet og ligeledes er mængden af importeret biobrændsler steget, hvilket kan tilskrives Østkrafts øgede forbrug af flis i sit kraftvarmeværk. Stigningen i individuelle varmepumper på 98 % er endnu så ubetydelig lille at det ikke er synligt i det samlede billede af Bornholms energiforbrug. Solenergi og affaldsforbrænding har været konstant i den indeværende periode.*